ՏԵՂԵԿԱՆՔ

<<Փախստականների և ապաստանի մասին>> օրենքում փոփոխու­թյուն­ներ և լրացումներ կատարելու մասին>> օրենքի նախագծի վերաբերյալ ՀՀ նախարա­րությունների և պետական կառավարման համակարգի այլ մարմինների դիտողություն­ների և առաջարկու­թյունների մասին

|  |  |  |  |
| --- | --- | --- | --- |
| Դիտողության, առաջարկության հեղինակը,  գրության ստացման ամսաթիվը, գրության համարը | Դիտողության,  առաջարկության  բովանդակությունը | Եզրակացություն | Կատարված փոփոխություն­ները |
| 1. ՀՀ տարածքային կա­ռավարման և ենթակա­ռուցվածքների նախա­րա­­­­­­րու­թյուն  21.11.2019թ.  N 01/21.1/20627-19 | 1. <<Փախստականների և ապաս­տանի մասին>> օրենքի (այսուհետ՝ Օրենք) 35-րդ հոդվածի 1-ին մասի 1-ին կետում սահմանել, որ  եզրա­կացությունը ազգային անվտան­գու­թյան հարցերով լիազոր մարմնի կող­մից տրամադրվում է միգրա­ցի­այի հարցերով լիազոր մարմնի դի­մու­մը ստանալու պահից մեկ ամսվա ընթացքում։ Սահմանված ժամկետ­ում եզրակացությունը չտրամադրե­լու դեպքում եզրակացությունը հա­մար­վում է դրական։  Առաջարկը պայմանավորված է այն հանգամանքով, որ Միգրացիոն ծառայության կողմից վարչական վարույթը իրականացվում է Օրենքի 45-րդ հոդվածով սահմանված ժամ­կետներում, մասնավորապես՝ եռ­ամսյա ժամկետում։ Առանձին դեպ­քե­րում՝ օրենքով թույլատրվում է երկարաձգել այդ ժամկետը ևս երեք ամսով։ Սակայն, անհրաժեշտ է նշել, որ գործնականում Միգրացիոն ծառայությունը բավականին հաճախ ստիպված է լինում երկարաձգել վար­չական վարույթի իրականաց­ման ժամկետը ԱԱԾ համապա­տաս­խան եզրակացությունը չներկա­յաց­նելու դեպքում կամ ընդհանրապես որոշում կայացնել՝ առանց եզրակա­ցու­թյան ստանալու, քանի որ համա­պա­տասխան եզրակացությունները կամ բավականին ուշ են տրա­մադրվում, կամ ընդհանրապես չեն տրամադրվում։ Մինչդեռ, ժամ­կետի հստակ սահմանումը կա­պա­հո­վի վարչական վարույթի արդյու­նա­վետ իրականացումը, անհիմն չի ձգձգի վարույթի ընթացակարգը և կապահովի Սահմանադրությամբ ամ­­րագրված պատշաճ վարչարա­րա­րության սկզբունքի իրա­ցումը։  2. <<Վարչարարության հիմունքնե­րի և վարչական վարույթի մասին>> օրենքի 57-րդ հոդվածի 1-ին մասի համաձայն՝ գրավոր կամ գրավոր հաս­­տատված վարչական ակտը պետք է պարունակի հիմնավորում, որում պետք է նշվեն համապատաս­խան որոշում ընդունելու բոլոր էա­կան փաստական և իրավական հիմ­քերը: Վարչական մարմնի հայե­ցո­ղական լիազորությունների իրա­կա­նաց­ման արդյունքում ընդունված վարչական ակտի հիմնավորումից պետք է պարզ լինեն այն նկատա­ռումները, որոնց հիման վրա վար­չա­կան մարմինն ընտրել է տվյալ լուծումը:  Մինչդեռ, ԱԱԾ կողմից ներկա­յացված եզրակացության հիման վրա Միգրացիոն ծառայությունը չի կարողանում հիմնավոր վարչական ակտ ընդունել, որովհետև որևէ ձևով կամ որևէ մասով չի ներ­կա­յացվում ազգային անվտանգության մասով փաստական և իրավական հիմքերի վերաբերյալ եզրահան­գում­ները կամ այն նկատառումները, որոնք պետք է հաշվի առնել ազգա­յին անվտանգության համա­տեքս­տում։ Ուստի, հաճախ նման եզրա­կա­ցությունը դատարաններում դառ­նում է առարկայազուրկ և վեր­ջին­ներս այն՝ որպես պատշաճ ապա­ցույց, չեն գնահատում։ Առաջացած խնդրին լուծում տալու նպատակով առաջարկում ենք սահմանել, ազ­գա­յին անվտանգության հարցերով լի­ա­­զոր մարմնի կողմից տրա­մադրվող եզրակացության պարտա­դիր վավե­րա­պայմանները, մասնա­վորա­պես՝ սահմանելով, որ այն բովանդակում է.  ա) հարցի նկարագրությունը (նկա­րագրական մաս).  բ) եզրակացության ընդունման հիմ­նավորումը (պատճառաբանական մաս).  գ) ընդունված եզրակացության շա­րադրանքը (եզրափակիչ մաս)։  3. Նախագծի 1-ին հոդվածում Օրեն­քի 11-րդ հոդվածի 2-րդ մասում կա­տարվող լրացումն առաջացնում է իրա­վական անորոշություն։ Մասնա­վո­րա­պես, հարց է առաջանում տվյալ դեպքում արդյոք անձին անհրա­ժեշտ է ճանաչել փախս­տա­կան և չտրամադրել ապաստան, թե անձը չի կարող նաև փախստական ճանաչվել։ Օրենքի 52-րդ հոդվածի 5-րդ մասի համաձայն՝ լիազոր մարմ­նի կողմից ապաստան հայցո­ղին փախստական ճանաչելու մա­սին որոշումը ներառում է նաև ապ­աս­տան հայցողին Հայաստանի Հան­րապետությունում ապաստան շնորհելու կամ մերժելու մասին որո­շումը: Այսինքն, ապաստանի հայ­­ցի ժա­մանակ լիազոր մարմինը պար­տա­վոր է մեկ միասնական որոշում կայացնել։ Միաժամանակ, հարկ է նշել, որ Օրենքի 11-րդ հոդվածի 2-րդ մասը վերաբերում է ոչ թե ապաս­տան հայցողին, այլ փախստակա­նին։  Միաժամանակ, ներկայացված առա­ջարկը հակասում է Օրենքի 34-րդ հոդվածի 4-րդ մասի 3-րդ կե­տի պահանջին, համաձայն որի՝  լիա­­զոր մարմինը իրականացնում է ապաստանի դիմումին առնչվող` սույն օրենքով սահմանված ընթա­ցա­­կարգերը և ունի դրանց վերա­բերյալ համապատասխան որոշում­ներ կայացնելու բացառիկ իրավա­սու­թյուն։ ԱԱԾ տրամադրած եզրա­կա­ցությունը լիազոր մարմնի համար պարտադիր լինելու դեպքում ապ­աս­տանի տրամադրումը դադարում է լիազոր մարմնի՝ Միգրացիոն ծա­ռա­յության բացառիկ իրավասու­թյու­նը հանդիսանալ։ | Ընդունվել է մասնակի:  Չի ընդունվել, քանի որ Ազ­գա­յին անվտան­­­գու­թյան ծառայու­թյունում ապաս­տան հայ­ցողի վե­րա­­­բերյալ տե­ղե­կատվու­թյունը ձեռք է բերվում օպե­րա­տիվ-հետա­խուզական միջոցառում­ներ իրակա­նաց­նելով, որոնց արդ­յունք­ների վե­րա­­բեր­յալ տե­ղե­կություն­նե­րը <<Օպե­րա­տիվ-հետա­խու­­զա­կան գոր­ծու­նե­ու­թյան մա­սին>> օրենքի հա­մա­­ձայն հրապա­րակ­ման ենթակա չեն:  Ընդունվել է: | Նախագծով սահ­մանվել է, որ ազգային անվտան­գու­թյան հար­ցե­րով լիազոր մարմնի կողմից ապաս­տան հայ­ցողի` Հա­յաս­տանի Հան­րա­պետու­թյան ազգային անվտան­գու­թյան համար հնարավոր վտանգ ներկա­յացնելու մասին եզրակացու­թյունը տրամադրվում է միգրացիայի հարցերով լիա­զոր մարմնի դի­մումն ստանա­լուց հե­տո երկու ամսվա ընթաց­քում` հաշվի առ­նե­լով այն հանգամանքը, որ այդ ժամկե­տում ՀՀ ԱԱԾ կողմից պետք է իրականացվեն մի շարք օպե­րա­տիվ-հետա­խու­զական մի­ջո­ցառումներ:  Կատարվել է հա­մապատաս­խան փոփոխու­թյուն: |
| 2. ՀՀ արդարադա­տո­ւ­թյան նախարարություն  26.02.2020թ.  N 01/27.4/4246-20 | Նախագծով նախատեսվում է նոր խմբագրությամբ շարադրել օրենքի 34-րդ հոդվածի 4-րդ մասի 4-րդ կե­տը` նախատեսելով, որ միգ­րա­ցիայի հարցերով լիազոր մարմինն ազգա­յին անվտանգության հար­ցերով լի­ա­զոր մարմնին, ապաստան հայ­ցո­ղի` ՀՀ ազգային անվտան­գու­թյան հա­մար հնարավոր վտանգ ներկա­յաց­նելու մասին եզրա­կա­ցու­թյուն տա­լու համար, պետք է դիմի ոչ միայն ՀՀ անօրինական մուտք գոր­ծած ապաստան հայ­ցողների պա­րա­գայում, այլ նաև այն դեպքում, երբ ապաստան հայցողը ՀՀ մուտք գործած կլինի օրինական ճանա­պար­հով, և վերը նշված եզ­րակա­ցու­թյան առկայությունը կհան­դիսա­նա պարտադիր պայման միգ­րա­­ցիայի հարցերով լիազոր մարմնի կող­մից ապաստանի տրամադրման հար­­ցով որոշում կայացնելու հա­մար:  Միաժամանակ, առաջարկվում է լրացում կատարել օրենքի 35-րդ հոդ­վածի 1-ին մասի 1-ին կետում` սահ­մանելով, որ ազգային անվտան­­գության հարցերով լիազոր մարմնի կողմից ապաստան հայ­ցողի` ՀՀ ազգային անվտան­գու­թյան համար հնարավոր վտանգ ներ­կայացնելու մասին եզրա­կա­ցու­թյունը տրվում է միգրացիայի հար­ցերով լիազոր մարմնի դիմումն ստանա­լուց հետո երկու ամսվա ըն­թաց­քում:  Այս առումով հարկ ենք համարում նշել, որ օրենքի 52.1-ին հոդվածով նախատեսված են ապաստանի տրամադրման արագացված ընթա­ցակարգերը: Մասնավորապես` հիշ­յալ հոդվածի 4-րդ և 5-րդ մասերի համաձայն` <<ապաստանի տրամադրման արագացված ընթա­ցակարգերի նկատմամբ կիրառվում են սույն օրենքով ընդհանուր ընթա­ցակարգերի համար սահ­ման­ված կա­նոնները: Միգրացիայի հար­ցե­րով լիազոր մարմինը համա­պա­տաս­խան որոշում է կայացնում արա­գացված ընթացակարգը սկսելու օրվանից ոչ ուշ, քան 10 աշ­խատանքային օրվա ընթացքում: Լի­ազոր մարմնի պատճա­ռաբան­ված որոշմամբ դիմումի քննարկման ժամկետը կարող է երկարաձգվել մինչև մեկ ամիս ժամանակով:>>:  Այս առումով գտնում ենք, որ ազ­գա­յին անվտանգության հարցերով լիա­զոր մարմնի կողմից ապաստան հայցողի` ՀՀ ազգային անվտան­գու­թյան համար հնարավոր վտանգ ներ­կայացնելու մասին եզրակացու­թյան տրամադրման երկամսյա ժամ­կետ նախատեսելիս անհրա­ժեշտ է նկատի ունենալ նաև ապաս­տանի տրամադրման արագացված ըն­թացակարգերը, մասնավո­րա­պես` որոշման կայացման ժամ­կետ­նե­րը: | Ընդունվել է: | Նախագծի 3-րդ հոդվածը խմբագրվել է: |
| 3. ՀՀ վարչապետի աշխատակազմի իրավաբանական վարչություն | Նախագծի 3-րդ հոդվածով առա­ջարկվում է ազգային անվտան­գու­թյան ծառայության կողմից տե­ղե­կու­թյունների տրամադրման համար սահմանել ժամկետ: Այս համա­տեքս­տում հարկ է նկատի ունենալ, որ <<Փախստականների և ապաս­տանի մասին>> օրենքի 36-րդ և 37-րդ հոդվածները սահմանում են համապատասխանաբար ոստիկա­նության և արտաքին գործերի նախարարության կողմից տեղե­կու­թյունների տրամադրման կարգերը, որոնց համար ևս ժամկետներ սահ­մանված չեն:  Ուստի անհրաժեշտ է ցուցաբերել համակարգային մոտեցում` նշված հոդվածներում հստակեցնելով տե­ղե­կու­­թյունների տրամադրման ժամ­կետ­ները: | Ընդունվել է: | Կատարվել է հա­մապատաս­խան փոփոխու­թյուն: |
| 4. ՀՀ ֆինանսների նա­խա­­րա­րություն  19.11.2019թ.  N 01/11-4/19009-19 | Դիտողություններ և առաջար­­կու­թյուններ չունի: |  |  |
| 5. ՀՀ արտաքին գոր­ծե­րի նախարարություն  21.11.2019թ.  N 1111/17526-19 | Դիտողություններ և առաջար­­կու­թյուններ չունի: |  |  |
| 6. ՀՀ ոստիկանություն  23.03.2020թ.  N 1/21/10997-20 | Դիտողություններ և առաջար­­կու­թյուններ չունի: |  |  |
| 7. Նախագիծը հանրային քննարկման նպատակով տե­ղադրվել է [www.e-draft.am](http://www.e-draft.am) կայքում | Առաջարկություններ չեն ստացվել: |  |  |
| 8. ՀՀ արտաքին գործերի նախարարություն 21.05.2020թ.  N 1111/10490-20 | Դիտողություններ և առաջար­­կու­թյուններ չունի: |  |  |

Ազգային անվտանգության ծառայություն